DOI: 10.14457/tu.the.2016.1653
title: ปัจจัยที่มีผลต่อความสุขในการทำงานและความผูกพันต่อองค์กรของพนักงานบริษัท ไทยเบฟเวอเรจ จำกัด (มหาชน) สำนักงานใหญ่

description: การวิจัยเรื่อง “ปัจจัยที่มีผลต่อความสุขในการทำงาน และความผูกพันต่อองค์กรของพนักงาน บริษัท ไทยเบฟเวอเรจ จำกัด (มหาชน) สำนักงานใหญ่” เป็นการวิจัยเชิงสำรวจ (Survey Research) โดยใช้แบบสอบถาม (Questionaire) เป็นเครื่องมือในการเก็บรวบรวมข้อมูล โดยมีกลุ่มตัวอย่าง 311 คน โดยจะจัดเก็บข้อมูลแบบสอบถามแบบเลือกกลุ่มตัวอย่างแบบโควต้า ( Quota  sampling ) ซึ่งมีวัตถุประสงค์ในการวิจัย ดังนี้ 1. เพื่อศึกษาการเปิดรับข่าวสารเกี่ยวกับองค์กรของพนักงานบริษัท ไทยเบฟเวอเรจ จำกัด (มหาชน) สำนักงานใหญ่ ที่มีลักษณะส่วนบุคคลแตกต่างกัน2. เพื่อศึกษาความแตกต่างในการเปิดรับข่าวสารเกี่ยวกับองค์กรของพนักงานบริษัทไทยเบฟเวอเรจ จำกัด (มหาชน) สำนักงานใหญ่ และความสุขในการทำงานพนักงานในองค์กร 3. เพื่อศึกษาความสัมพันธ์ระหว่างความสุขในการทำงานและความผูกพันในองค์กรของพนักงานบริษัท ไทยเบฟเวอเรจ จำกัด (มหาชน) สำนักงานใหญ่ผลการวิจัยพบว่า กลุ่มตัวอย่างเป็นเพศหญิงมากกว่าเพศชาย กลุ่มตัวอย่างส่วนใหญ่มีอายุในช่วง 31-40ปี มีสถานภาพสมรส มีระดับการศึกษาระดับปริญญาตรีหรือเทียบเท่า มีรายได้ต่อเดือน 20,001-30,000 บาท และมีระยะเวลาการทำงาน 6-10 ปี ด้านการเปิดรับข่าวสารทั่วไปขององค์กร ที่แบ่งออกเป็น ด้านการประชาสัมพันธ์กิจกรรมของหน่วยงานภายในองค์กร และด้านได้รับข่าวสารเกี่ยวกับนโยบายและวิสัยทัศน์ 2020 ทั่วไปนั้น กลุ่มตัวอย่างมีการเปิดรับข่าวสารทั่วไปด้านการประชาสัมพันธ์กิจกรรมของหน่วยงานภายในองค์กร มากที่สุด คิดเป็นร้อยละ 3.64 โดยประเด็นหัวข้อ “กลุ่มตัวอย่างได้รับข้อมูลข่าวสารการประชาสัมพันธ์กิจกรรมที่จะเกิดขึ้นภายในบริษัทอย่างสม่ำเสมอ” มากที่สุด รองลงมาคือ “กลุ่มตัวอย่างได้รับทราบความเคลื่อนไหวทางการตลาดของสินค้าภายในกลุ่มบริษัทอยู่เสมอผ่านทางการประชาสัมพันธ์ ThaiBev E-News” ประเด็น “ท่านได้รับข้อมูลสิทธิประโยชน์จากบริษัทภายในกลุ่มบริษัทอย่างชัดเจน และได้นำสิทธิประโยชน์ไปใช้ตามโอกาสที่เหมาะสม” ตามลำดับ ด้านการเปิดรับข่าวสารเกี่ยวกับองค์กรของพนักงานบริษัท ไทยเบฟเวอเรจ จำกัด (มหาชน) ในด้านข่าวสารเกี่ยวกับนโยบายและวิสัยทัศน์ 2020 ผลการวิเคราะห์ข้อมูลพบว่ากลุ่มตัวอย่างได้รับทราบข่าวสารเกี่ยวกับนโยบายและวิสัยทัศน์ 2020 คิดเป็นร้อยละ 3.63 ในประเด็น “การประชาสัมพันธ์วิสัยทัศน์ 2020 ภายในองค์กรสามารถทำให้ท่านเข้าใจได้อย่างมีประสิทธภาพ” มากที่สุด รองลงมา คือประเด็น “ท่านยินดีที่จะเข้าร่วมอบรมกับการแถลงนโยบาย และวิสัยทัศน์ 2020 ของบริษัท หากมีการจัดกิจกรรมเกิดขึ้น” และในประเด็น “ท่านมีความเข้าใจวิสัยทัศน์ 2020 ในแต่ละด้านอย่างละเอียดจากการประชาสัมพันธ์ของบริษัท” ตามลำดับผลการทดสอบสมมติฐานพบว่า ลักษณะส่วนบุคคล อันได้แก่เพศ อายุ สถานภาพ ระดับการศึกษา รายได้ต่อเดือน และระยะเวลาการทำงาน นั้น ความแตกต่างของข้อมูลลักษณะส่วนบุคคล ของพนักงานบริษัท ไทยเบฟเวอเรจ จำกัด (มหาชน) สำนักงานใหญ่ ล้วนแล้วแต่มีการเปิดรับข่าวสารทั่วไปภายในองค์กร (ด้านการประชาสัมพันธ์กิจกรรมของหน่วยงานภายในองค์กร) ไม่แตกต่างกัน กล่าวคือ พนักงานที่มีอายุมาก หรือระดับการศึกษาที่แตกต่างกัน และรายได้ต่อเดือนที่แตกต่างกัน อีกทั้ง ระยะเวลาการทำงานที่แตกต่างกัน ไม่ได้ส่งผลกระทบในเรื่องของการเปิดรับข่าวสารภายในองค์กรของบริษัท ในขณะเดียวกัน หากวิเคราะห์ในเรื่องของข้อมูลลักษณะส่วนบุคคล อันได้แก่เพศ อายุ สถานภาพ ระดับการศึกษา รายได้ต่อเดือน และระยะเวลาการทำงาน กับการเปิดรับข่าวสารเกี่ยวกับนโยบายและวิสัยทัศน์ 2020 นั้น พนักงานบริษัท ไทยเบฟเวอเรจ จำกัด (มหาชน) สำนักงานใหญ่ ที่มีความแตกต่าง ในด้านของ เพศ และสถานภาพ นั้น จะมีการเปิดรับข่าวสารเกี่ยวกับนโยบายและวิสัยทัศน์ 2020 ไม่แตกต่างกัน กล่าวคือพนักงานของบริษัท ไทยเบฟเวอเรจ จำกัด (มหาชน) ที่เป็นเพศหญิง และชาย ที่มีสถานภาพโสด หรือ สมรสแล้ว หรือสถานภาพหม้าย/หย่าร้าง ไม่ส่งผลต่อการเปิดรับข่าวสารเกี่ยวกับนโยบายและวิสัยทัศน์ 2020 ในขณะเดียวกันความแตกต่างในเรื่องของ อายุ ระดับการศึกษา รายได้ต่อหรือแม้แต่ระยะเวลาการทำงานของกลุ่มตัวอย่าง ผลการวิเคราะห์ได้ระบุว่าเป็นปัจจัยที่ทำให้มีการเปิดรับข่าวสารเกี่ยวกับนโยบายและวิสัยทัศน์ 2020 แตกต่างกัน กล่าวคือ อายุที่แตกต่างกัน มีผลต่อการเปิดรับข่าวสารเกี่ยวกับนโยบายและวิสัยทัศน์ 2020 แตกต่างกันออกไปด้วย เช่นเดียวกับระดับการศึกษา รายได้ต่อหรือและระยะเวลาการทำงาน ของพนักงานด้านความสุขในการทำงาน ของพนักงานบริษัท ไทยเบฟเวอเรจ จำกัด (มหาชน) สำนักงานใหญ่ โดยแบ่งออกเป็น ด้านการติดต่อสัมพันธ์ ด้านความรักในงาน ด้านความสำเร็จในงาน และด้านการเป็นที่ยอมรับ ผลการวิเคราะห์พบว่ากลุ่มตัวอย่าง มีความสุขในการทำงาน โดยจำแนกต่าง ๆ ได้ดังนี้ กลุ่มตัวอย่างมีความสุขในการทำงานในด้านการติดต่อสัมพันธ์มากที่สุด คิดเป็นร้อยละ 3.73 ในประเด็น “ท่านได้รับการร่วมมือในการทำงานจากผู้ร่วมงานอย่างสม่ำเสมอ” รองลงมา คือประเด็น “ท่านและผู้ร่วมงานมีความสัมพันธ์ที่ดีต่อกันและพูดคุยกันอย่างเป็นมิตรในระหว่างทำงาน” และประเด็น “ท่านได้รับความช่วยเหลือจากผู้ร่วมงานเมื่อเกิดปัญหาในการทำงานอยู่เสมอ” ตามลำดับ ด้านความผูกพันต่อองค์กรของพนักงานบริษัท ไทยเบฟเวอเรจ จำกัด (มหาชน) สำนักงานใหญ่ โดยแบ่งออกเป็น ด้านความรู้สึก ด้านความต่อเนื่อง และด้านบรรทัดฐานทางสังคม ผลการวิเคราะห์ข้อมูลพบว่ากลุ่มตัวอย่างมีความผูกพันต่อองค์กรของพนักงานบริษัท ไทยเบฟเวอเรจ จำกัด (มหาชน) สำนักงานใหญ่ อยู่ที่ระดับมาก เมื่อจำแนกออกเป็นแต่ละด้าน จะพบว่า กลุ่มตัวอย่างมีความผูกพันต่อองค์กร ด้านความรู้สึก ในระดับมาก ในประเด็น “ท่านจะทุ่มเทแรงกายและสติปัญญาเพื่อการทำงานของท่านอย่างเต็มความสามารถ” มากที่สุด คิดเป็นร้อยละ 3.68 รองลงมา ประเด็น “ท่านรู้สึกรักงานที่ทำอยู่และเต็มใจที่จะรับผิดชอบ” และ ประเด็น ท่านรู้สึกเป็นส่วนหนึ่งขององค์กร ตามลำดับ จากสมมติฐานทั้ง 3 พบว่า ผลการวิจัยในครั้งนี้ทั้งในส่วนของการเปิดรับข่าวสารเกี่ยวกับองค์กร ความสุขในการทำงาน และความผูกพันต่อองค์กรของพนักงานบริษัท ไทยเบฟเวอเรจ จำกัด (มหาชน) สำนักงานใหญ่ ผลการวิจัยพบว่าล้วนแล้วแต่มีความสัมพันธ์กันทั้งสิ้น กล่าวคือ หากพนักงานมีความสุขในการทำงาน ก็จะมีความผูกพันต่อองค์กรด้วยเช่นกัน